જોગેશ્વરીના શામનગરના સ્લમ એરિયામાં ઘર ખરીદવા માટે પતિ સાથે ગયેલી ૨૮ વર્ષની એક મહિલા પર સોમવારે મોડી રાતે ગૅન્ગ-રેપ થયો હતો. બળાત્કાર કરનારા ૧૯થી ૨૩ વર્ષના ૮ યુવકોની આંબોલી પોલીસે ધરપકડ કરી છે. આઠમાંથી એક આરોપી રીઢો ગુનેગાર છે અને આ પહેલાં પણ તેની વિરુદ્ધ અનેક કેસ નોંધાયેલા છે. મહિલા અત્યારે વિલે પાર્લેની હૉસ્પિટલમાં ઍડ્મિટ છે અને તેની હાલત સ્ટૅબલ હોવાનું પોલીસે જણાવ્યું છે.